## Zakon o osnivanju Javnog poduzeća "Narodne novine"

### NN 47/1990 (14.11.1990.), Zakon o osnivanju Javnog poduzeća "Narodne novine"

# SABOR REPUBLIKE HRVATSKE

Na temelju člana 389. Ustava Republike Hrvatske, donosim

## UKAZ

### o proglašenju Zakona o osnivanju Javnog poduzeća "Narodne novine"

Proglašava se Zakon o usnivanju Javnog poduzeća "Narodne novine",
što ga je Sabor Republike Hrvatske donio na sjednici Vijeća udruženog rada
9. studenoga 1990, na sjednici Vijeća općina 9. studenoga 1990. i na sjednici
Društveno-političkog vijeća 9. studenuga 1990. godine.

Klasa : 011-01/90-02/20.

Urbroj: 71-90-1

Zagreb, 9. studenoga 1990.

Predsjednik Republike Hrvatske

**dr. Franjo Tuđman, v. r.**

---

## ZAKON

### o osnivanju Javnog poduzeća "Narodne novine"

Članak 1.

Tiskanje i izdavanje službenog glasila Republike Hrvatske "Narodne
novine" u kojem se objavljuju zakoni i drugi propisi i opći akti republičkih
organa, te tiskanje i izdavanje službenih obrazaca, čiji su upotreba, sadržaj
i oblik propisani zakonima i drugim propisima i općim aktima republičkih
i saveznih organa, nužno je za rad organa društveno-političke zajednice.

Članak 2.

Radi tiskanja i izdavanja službenog glasila i tiskanja i izdavanja službenih
obrazaca iz članka 1. ovoga zakona, te radi obavljanja i drugih poslova.
u okviru grafičke, izdavačke i trgovinske djelatnosti, te prometa robe
na malo i drugih djelatnosti, kojima se pridonosi potpunijem iskorištavanju
kapaciteta i materijala za obavljanje djelatnosti iz članka 1. ovoga zakona,
Sabor Republike Hrvatske osniva Javno poduzeće "Narodne novine"
sa sjedištem u Zagrebu.

Djelatnost Javnog poduzeća "Narodne novine" iz članka 1. ovoga
zakona, izuzev tiskanja i izdavanja službenih obrazaca čija je upotreba,
sadržaj i oblik propisana saveznim zakonima i drugim propisima i općim
aktima saveznih organa, ne mogu obavljati druga javna poduzeća i druge
pravne osobe i građani.

Članak 3.

Sredstva Novinsko-izdavačkog i štamparskog poduzeća "Narodne novine"
iz Zagreba, Ratkajev prolaz br. 4 su državno vlasništvo, na kojima Republika
Hrvatska ima pravo vlasništva.

Sredstva za osnivanje Javnog poduzeća "Narodne novine" čine
sredstva iz stavka 1 ovoga članka.

Članak 4.

Dio dobiti ostvaren obavljanjem djelatnosti Javnog poduzeća "Narodne
novine", a najmanje u visini jedne četvrtine ukupne dobiti, prihod
je Republike Hrvatske i unosi se u Fond Republike Hrvatske za razvoj. Ostatak
dobiti ostvarene obavljanjem djelatnosti ostaje Javnom poduzeću "Narodne
novine". Republika Hrvatska putem Fonda Republike Hrvatske za razvoj
snaša gubitke koji u poslovanju Javnog poduzeća "Narodne novine"
nastanu obavljanjem djelatnosti iz članka 1. ovoga zakona.

Radi utvrdenja dobiti iz stavka 1 ovoga člana i gubitaka iz stavka 2.
ovoga članka, Javno poduzeće "Narodne novine" vodi odgovarajuće
financijske i računovodstvene evidencije.

Članak 5.

Javnim poduzećem "Narodne novine" upravlja Upravni odbor sastavljen
od devet članova, od kojih šest imenuje Vlada Republike Hrvatske, a tri
biraju radnici Javnog poduzeća.

Upravni odbor obavlja poslove koji prema zakonu obavljaju organi društvenog
poduzeća, osim poslova koje obavlja poslovodni organ, te druge poslove
utvrđene statutom Javnog poduzeća.

Članak 6.

Direktor Javnog poduzeća "Narodne novine" obavlja poslove
koje prema zakonu obavlja direktor društvenog poduzeća, te druge poslove
utvrđene statutom Javnog poduzeća.

Direktora Javnog poduzeća "Narodne novine", imenuje i razrješava
Vlada Republike Hrvatske.

Vlada Republike Hrvatske imenuje i razrješava glavnog i odgovornog urednika
republičkog službenog glasila "Narodne novine" i glavnog i odgovornog
urednika izdavačke djelatnosti.

Članak 7.

Plaće radnika Javnog poduzeća "Narodne novine" određuju se
zakonom i kolektivnim ugovorom.

Plaće direktora i glavnih i odgovornih urednika iz članka 6. stavka
3. ovoga zakona,odnosno naknade za obavljanje njihovih poslova, utvrđuje
Vlada Republike Hrvatske, u skladu sa zakonom i kolektivnim ugovorom.

Članak 8.

Statut Javnog poduzeća "Narodne novine" donosi Upravni odbor
Javnug poduzeća uz prethodnu suglasnost Vlade Republike Hrvatske.

Članak 9.

Do donošenja Statuta, i drugih općih akata Javnog poduzeća "Narodne
novine" shodno će se primjenjivati statut i opći akti Novinsko-izdavaćkog
i štamparskog poduzeća "Narodne novine".

Članak 10.

Danom stupanja na snagu ovoga zakona prestaje mandat direktoru Novinsko-izdavaćkog
i štamparskog poduzeća "Narodne novine", glavnom i odgovornom
uredniku službenog glasila "Nlarodne novine" i glavnom i odgovornom
uredniku izdavačke djelatnosti.

Do imenovanja direktora Javnog poduzeća "Narodne novine",
glavnog i odgovornog urednika službenog glasila "Narodne novine"
i glavnog i odgovornog urednika izdavačke djelatnosti, Vlada Republike
Hrvatske imenovati će vršioce dužnosti.

Članak 11.

Javno poduzeće "Narodne novine", pravni je sljednik i preuzima
radnike Novinsko-izdavačkog i štamparskog poduzeća "Narodne novinhe".

Članak 12.

Ovaj zakon stupa na snagu osmoga dana od dana objave u ·"Narodnim
novinama".

Klasa 612- 1 0/90-02/ 16

Zagreb, 9. studenoga 1990.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 47/1990-865
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)